PROJEKTS




4.pielikums 
Iepirkuma ID Nr. RN 2026/42 nolikumam

PAKALPOJUMA LĪGUMS Nr. «DOKREGNUMURS» 
[image: ]
Rīgā, Dokumenta parakstīšanas datums ir pēdējā pievienotā droša elektroniskā paraksta un tā laika zīmoga datums

SIA "Rīgas nami", reģistrācijas Nr. 40003109638, kuras vārdā saskaņā ar __________________ rīkojas tās___________________________________________________, no vienas puses un
____________________________, reģistrācijas Nr.______________________, kuras vārdā saskaņā ar_______________________________, no otras puses, turpmāk katrs atsevišķi vai abi kopā saukti arī Puse/-es, ievērojot Iepirkuma rezultātu, savā starpā noslēdz šādu Līgumu:

1. Līgumā izmantoto terminu skaidrojumi
1.1. Akts – pieņemšanas – nodošanas akts.
1.2. Autoruzraudzība – Projekta realizācijā veicamā autoruzraudzība.
1.3. BIS - būves informācijas sistēma.
1.4. Darbi – būvniecības ieceres dokumentācijas izstrāde Rīgas Centrāltirgus paviljonu pamatu hidroizolācijas ierīkošanai un ārējo inženiertīklu pārbūvei Centrāltirgus ielā 3 k-1, k-2, k-3, k-4, Rīgā.
1.5. Darbu izpildes laika grafiks – Līguma 3.pielikums.
1.6. Iepirkums – " Būvniecības ieceres dokumentācijas izstrāde Rīgas Centrāltirgus paviljonu
pamatu hidroizolācijas ierīkošanai un ārējo inženiertīklu pārbūvei Centrāltirgus
ielā 3 k-1, k-2, k-3, k-4, Rīgā " ar identifikācijas Nr. RN 2026/42.
1.7. Izpildītāja pārstāvis - _______________________________________
1.8. Izpildītājs – _______________________________________________________________.
1.9. Līgums – šis līgums.
1.10. Līgumcena –_______________ EUR (___________________euro) bez PVN, kas ir noteikta saskaņā ar Finanšu piedāvājumu.
1.11. Maksājums - saskaņā ar abpusēji parakstītu Aktu un attiecīgo Izpildītāja rēķinu, kas sagatavots saskaņā ar Finanšu piedāvājumu, Izpildītājam maksājamā summa.
1.12. Objekts - Centrāltirgus ielā 3 k-1, k-2, k-3, k-4, Rīgā. 
1.13. Pasūtītāja pārstāvis – ___________________________________________________. 
1.14. Pasūtītājs - SIA "Rīgas nami", reģistrācijas Nr. 40003109638.
1.15. Piedāvājums – Izpildītāja iesniegtais piedāvājums Iepirkumā.
1.16. PIL – Publisko iepirkumu likums.
1.17. Projekts – būvprojekts vai cita būvniecības ieceres dokumentācija.
1.18. Puse – Pasūtītājs vai Izpildītājs.
1.19. Puses – Pasūtītājs un Izpildītājs.
1.20. PVN – pievienotās vērtības nodoklis.
1.21. Darba uzdevums – Projektēšanas un autoruzraudzības darba uzdevums ar pielikumiem Līguma 1.pielikums.
1.22. Finanšu piedāvājums – Līguma 2.pielikums.
1.23. Vienotais būves reģistrācijas process- saskaņā ar normatīvajiem aktiem noteikts vienkāršots process no būvniecības ieceres izstrādes līdz būves reģistrācijai Kadastrā un zemesgrāmatā.

2. Līguma priekšmets
2.1. Pasūtītājs uzdod un Izpildītājs apņemas Līgumā noteiktajā kārtībā veikt Darbus un Projekta Autoruzraudzību saskaņā ar Līgumu un šādiem pielikumiem:
2.1.1. [bookmark: _Hlk155822043]Darba uzdevumu;
2.1.2. Finanšu piedāvājumu;
2.1.3. [bookmark: _Hlk155824541]Darbu izpildes laika grafiku.
2.2. [bookmark: _Hlk162961782]Izpildītājs apņemas izpildīt Darbus 6 (sešu) mēnešu laikā no Līguma spēkā stāšanās dienas, ievērojot Darbu izpildes laika grafikā noteikto.
2.3. Izpildītājs apņemas veikt Autoruzraudzību Projekta realizācijas laikā līdz Objekta pieņemšanai ekspluatācijā (Autoruzraudzībai termiņš katrai projekta realizācijas kārtai ir ~ 4 (četri) mēneši), ievērojot PIL 60.panta ceturtās daļas noteikto termiņu.
2.4. Darbu izpildes laikā Pusēm ir tiesības sasaukt projektēšanas sapulci, ievērojot šādus nosacījumus:
2.4.1. Projektēšanas sapulces Puses sasauc atbilstoši nepieciešamībai, par to rakstiski informējot otru Pusi un citas personas vismaz 3 (trīs) darbdienas pirms sapulces;
2.4.2. projektēšanas sapulces notiek tiešsaistē vai klātienē Nēģu ielā 7, Rīga, ja nav noteikta cita vieta
2.4.3. projektēšanas sapulcēs obligāti piedalās par Projekta izstrādi atbildīgais Izpildītāja pārstāvis, attiecīgās Projekta daļas vadītājs un Pasūtītāja pārstāvis,
2.4.4. Izpildītājs katrā sapulcē informē Pasūtītāju par Darbu gaitu;
2.4.5. Izpildītājs veic projektēšanas sapulču protokolēšanu latviešu valodā, iesniedzot vai nosūtot protokolu uz projektēšanas sapulces dalībnieku norādītajiem e-pastiem 4 (četru) darba dienu laikā pēc notikušās sapulces. Projektēšanas sapulču protokoli pēc to parakstīšanas kļūst par Līguma neatņemamu sastāvdaļu;
2.4.6. Jebkādi iebildumi pret protokola saturu jāizvirza ne vēlāk kā 2 (divu) darba dienu laikā pēc protokola saņemšanas.
2.5.  Būvniecības sapulces organizē atbilstoši būvniecības līgumā noteiktajam, būvniecības sapulcēs obligāti jāpiedalās Izpildītāja atbildīgajam autoruzraugam, attiecīgās Projekta daļas autoruzraugam un Pasūtītāja pārstāvim.

3. Darbu un Autoruzraudzības pieņemšanas - nodošanas kārtība
3.1. Pēc Darbu pabeigšanas, atbilstoši Līguma 2.2. punktā noteiktajam termiņam, Izpildītājs sagatavo un iesniedz Pasūtītājam veikto Darbu Aktu un gala Darbu Aktu, ko paraksta abas Puses.
3.2. Reizi mēnesī līdz katra mēneša 5. (piektajam) datumam Izpildītājs sagatavo un iesniedz Autoruzraudzības izpildes aktus par iepriekšējo mēnesi un pēc Autoruzraudzības pabeigšanas un Objekta pieņemšanai ekspluatācijā, ko apliecina attiecīgs starp Pasūtītāju un būvdarbu veicēju parakstīts akts un būvvaldes izsniegts akts par Objekta pieņemšanu ekspluatācijā, Izpildītājs sagatavo un iesniedz Pasūtītājam Autoruzraudzības Aktu, ko paraksta abas Puses.
3.3. Pasūtītājs ne vēlāk kā 10 (desmit) darbdienu laikā pēc Darbu un Autoruzraudzības izpildes dokumentācijas saņemšanas to izvērtē un paraksta attiecīgo Aktu. Ja Pasūtītājs konstatē dokumentācijas neatbilstību Līguma noteikumiem vai Pasūtītāja budžetam, tas atzinumā Izpildītājam norāda nepieciešamos labojumus un termiņu to veikšanai, kas nav pamats Līguma 2.2.punktā noteiktā termiņa pagarināšanai.
3.4. Pasūtītājam ir tiesības pagarināt dokumentācijas izskatīšanas termiņu, Izpildītājam par to paziņojot rakstveidā 3 (trīs) darbdienu laikā no dokumentu saņemšanas, norādot termiņa pagarinājumu un tā pamatojumu. Ja pagarinājuma rezultātā Līgumā paredzēto dokumentu izskatīšanas termiņš ir garāks par 30 (trīsdesmit) darbdienām, Izpildītājam ir tiesības prasīt Līguma izpildes termiņa pagarinājumu par to laika periodu, kas pārsniedz 30 (trīsdesmit) darbdienas.
3.5. Ja Pasūtītājs 10 (desmit) darbdienu laikā no attiecīgā Akta saņemšanas izvirza pamatotas pretenzijas par Darbu vai Autoruzraudzības kvalitāti, tad Pasūtītājs ir tiesīgs neparakstīt attiecīgo Aktu, un Izpildītājam nekavējoties ir jānovērš pieļautās kļūdas un neprecizitātes.
3.6. Līgumā noteikto Aktu apstiprināšana no Pasūtītāja puses neatbrīvo Izpildītāju no atbildības par Projekta vai Autoruzraudzības atbilstību būvnormatīviem un Līguma noteikumiem, kā arī kļūdām un slēptiem trūkumiem Projektā, kas atklājas būvdarbu laikā.
[bookmark: _Hlk196407851]
4. Izpildītāja tiesības un pienākumi
4.1. Izpildītājs apņemas veikt Darbus Līguma 2.2. punktā noteiktajos termiņos, ievērojot šādus nosacījumus:
4.1.1. izstrādāt Projektu atbilstoši Darba uzdevumam, Būvniecības likumam, Ministru kabineta 2014. gada 19. augusta noteikumiem Nr. 500 "Vispārīgie būvnoteikumi" un citiem Latvijas Republikas spēkā esošajiem normatīvajiem aktiem; 
4.1.2. nozīmēt atbildīgo Projekta vadītāju, kurš vada projektēšanas darbus saskaņā ar Ministru kabineta 2014. gada 19. augusta noteikumiem Nr. 500 "Vispārīgie būvnoteikumi";
4.1.3. nodrošināt speciālistu piedalīšanos Pasūtītāja organizētajās projektēšanas sapulcēs;
4.1.4. visā Projekta izstrādes laikā informēt Pasūtītāju par Projektā ietverto risinājumu atbilstību prognozētam Pasūtītāja budžetam atbilstoši sākotnēji izvēlētajai risinājuma koncepcijai, neatbilstību gadījumos savlaicīgi veikt izmaiņas risinājumos; 
4.1.5. Izpildītājs apliecina, ka tam ir zināmi visi apstākļi, kas Izpildītājam varētu būt būtiski Darbu izpildei, un Izpildītājs apņemas neizvirzīt Pasūtītājam pretenzijas šajā sakarā;
4.1.6. Izpildītājam jānodrošina Darbu veikšanai nepieciešamo materiālu un dokumentu (tehnisko noteikumu u.c.) pieprasīšanu no atbildīgo institūciju puses un aktualizēšanu, veikt papildu apsekošanu, uzmērījumus, izpētes, pārbaudes, kas nepieciešamas Līguma izpildei un nav Pasūtītāja rīcībā;
4.1.7. Izpildītājam jānodrošina Projekta dokumentācijas iesniegšanu un pozitīvu lēmumu saņemšanu no valsts un pašvaldību institūcijām;
4.1.8. Darbus iesniegt Darba uzdevumā norādītajā apjomā un formātā, t.sk. iesniegt BIS ievērojot Vienoto būves reģistrācijas procesu;
4.1.9. pēc Darbu izpildes Izpildītājs iesniedz Pasūtītājam parakstīšanai Aktu.
4.2. Izpildītājs apņemas veikt Autoruzraudzību Līguma 2.3. punktā noteiktajā termiņā, ievērojot šādus nosacījumus:
4.2.1. veikt Autoruzraudzību saskaņā ar Darba uzdevumu;
4.2.2. piedalīties Pasūtītāja, tā pārstāvja un citu būvniecības dalībnieku organizētās būvniecības sapulcēs, kurās tiek risināti ar Līguma saistību izpildi un būvniecības ieceres realizāciju saistītie jautājumi, sapulces protokolā fiksētie lēmumi un norādījumi Izpildītājam ir saistoši;
4.2.3. ierasties Objektā ne vēlāk kā nākamajā darbdienā vai citā Pušu savstarpēji saskaņotā laikā pēc Pasūtītāja rakstiska, tajā skaitā nosūtot Izpildītāja pārstāvim uz elektroniskā pasta adresi, vai mutiska pieprasījuma saņemšanas;
4.2.4. būvdarbu gaitā savlaicīgi pārbaudīt būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Projektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji Projektā paredzētajiem;
4.2.5. pārbaudīt, vai ir atbilstoša Projekta un būvdarbu izpildes dokumentācija, un nekavējoties rakstiski informēt Pasūtītāju, ja tiek konstatētas patvaļīgas atkāpes no Projekta vai ja netiek ievērotas Latvijas Republikas būvnormatīvu prasības. Izpildītājam ir pienākums visas atkāpes no Projekta fiksēt autoruzraudzības žurnālā; 
4.2.6. bez papildu atlīdzības nekavējoši (ne ilgāk kā 3 (trīs) darbdienu laikā) veikt korekcijas un papildinājumus Projektā, ja būvdarbu laikā Projektā tiek konstatētas neatbilstības faktiskajai situācijai dabā vai neatbilstība Latvijas Republikas normatīvajiem aktiem, būvnormatīviem, vai būvniecības ieceres dokumentācijā ir nepietiekoša informācija kvalitatīvai būvdarbu veikšanai;
4.2.7. izstrādāt Projektā papildu risinājumus, kas nepieciešami, ņemot vērā Pasūtītāja papildu prasības saskaņotajā Projektā un kas nav saistīti ar Izpildītāja Projektā pieļautajām kļūdām, ne ilgāk kā 5 (piecu) darbdienu laikā vai citā Pušu saskaņotā termiņā;
4.2.8. ar Aktu nodot Autoruzraudzības darbus Pasūtītājam.
4.3. Izpildītājam Līguma darbības laikā ir šādi pienākumi:
4.3.1. atbilstoši Latvijas Republikas normatīvo aktu prasībām Izpildītājam ir spēkā esošas licences, sertifikāti, Darbus veic kvalificēti un attiecīgajā jomā sertificēti speciālisti;
4.3.2. jebkurā laikā pēc Pasūtītāja pieprasījuma sniegt atskaiti par Darbu un Autoruzraudzības gaitu;
4.3.3. bez papildu atlīdzības Pasūtītāja rīkotā būvdarbu iepirkuma procedūras laikā sagatavot un iesniegt Pasūtītājam atbildes uz ieinteresēto pretendentu uzdotajiem jautājumiem par Darbiem (Projektu ne vēlāk kā 3 (trīs) darbdienu laikā no Pasūtītāja pieprasījuma (nosūtīts uz Līgumā norādīto Izpildītāja e-pastu) saņemšanas dienas;
4.3.4. pieprasīt no Pasūtītāja visus Pasūtītāja rīcībā esošo informāciju un dokumentus, kas nepieciešami kvalitatīvai Darbu izpildei un Autoruzraudzības veikšanai Līgumā noteiktajā termiņā un ko saskaņā ar Līgumu nav jāizstrādā vai jāiegūst pašam Izpildītājam;
4.3.5. bez papildu atlīdzības nekavējoši (ne ilgāk kā 5 (piecu) darbdienu laikā vai citā Pušu saskaņotā termiņā), veikt korekcijas, papildinājumus vai izmaiņas būvniecības ieceres dokumentācijā, ja Līguma darbības laikā vai būvdarbu garantijas laikā atklājas defekti, kas radušies neatbilstošu risinājumu dēļ Projekta dokumentācijā. Strīda gadījumā Pasūtītājs un Izpildītājs pieaicina savstarpēji atzītu ekspertu defekta cēloņa noteikšanai;
4.3.6. izskatīt un saskaņot būvdarbu veicēja, vai trešās puses izstrādātos un ar Pasūtītāju saskaņotos papildu risinājumus (t.sk. detalizētos rasējumus);
4.3.7. nomainīt ikvienu no Līguma saistību izpildē iesaistītā (Izpildītāja Piedāvājumā minētā vai nomainītā) personāla pārstāvjiem, ja to pieprasa Pasūtītājs un pamato ar kādu no šādiem iemesliem:
4.3.7.1. atkārtota pavirša savu pienākumu pildīšana;
4.3.7.2. nekompetence vai nolaidība;
4.3.7.3. Līgumā noteikto saistību vai pienākumu nepildīšana;
4.3.8. nekavējoties nosūtīt paziņojumu Pasūtītājam, Izpildītāja pārstāvja maiņas gadījumā.
4.4. Ja būvdarbu gaitā rodas nepieciešamība izstrādāt papildu risinājumus saskaņotajā Projektā, tad šo darbu apjoms, izpildes termiņš un samaksas nosacījumi tiek noteikti Pusēm noslēdzot papildu vienošanos, nepaaugstinot Finanšu piedāvājumā noteikto Autoruzraudzības stundas likmi.
4.5. Izpildītājam ir tiesības pārstāvēt Pasūtītāju visās valsts un pašvaldību iestādēs un komercsabiedrībās, lai saņemtu un sagatavotu Darbu ietvaros izstrādājamos dokumentus. Ja tas nepieciešams, pēc Izpildītāja pieprasījuma Pasūtītājs izsniedz Izpildītājam atsevišķu pilnvaru minētā uzdevuma izpildei.

5. Pasūtītāja tiesības un pienākumi
5.1. Pasūtītājam Līguma darbības laikā ir šādi pienākumi:
5.1.1. pirms Darbu uzsākšanas un Līguma darbības laikā nodrošināt Izpildītāju ar Līguma izpildei nepieciešamo dokumentāciju un informāciju, kas ir Pasūtītāja rīcībā vai kuras sniegšanu saskaņā ar Līguma noteikumiem uzņēmies Pasūtītājs;
5.1.2. nodrošināt Izpildītājam piekļuvi un iespēju strādāt Objektā;
5.1.3. par Objektā paredzēto būvdarbu uzsākšanu rakstiski paziņot Izpildītājam 5 (piecas) darbdienas iepriekš;
5.1.4. veikt Līgumā paredzētos maksājumus par kvalitatīvi izpildītiem Darbiem un veikto Autoruzraudzību;
5.1.5. nekavējoties nosūtīt paziņojumu Izpildītājam, Pasūtītāja pārstāvja maiņas gadījumā.
5.2. Pasūtītājam ir tiesības:
5.2.1. iesniegt Izpildītājam pretenzijas par nepilnībām un neprecizitātēm Darbu izpildē, Autoruzraudzības veikšanā;
5.2.2. pieprasīt izmaiņas turpmākā Darbu izpildē, ja Darbi pilnīgi vai daļēji neatbilst Līguma noteikumiem, Pasūtītāja rakstiski noformulētām prasībām, vai satur kļūdainus risinājumus, vai Projekta būvniecības koptāme neatbilst Pasūtītāja budžetam;
5.2.3. pieprasīt no Izpildītāja informāciju par Līguma saistību izpildes gaitu;
5.2.4. pieņemot Darbus un pārbaudot to atbilstību Līguma noteikumiem, pieaicināt ekspertus vai citus speciālistus. Ja ar ekspertīzes slēdzienu konstatēts, ka Projekta neatbilst normatīvajos aktos un Līgumā noteiktajām prasībām, Izpildītājs kompensē visus ekspertīzes izdevumus, kā arī neatbilstību novēršanas izmaksas, ko Pasūtītājs ir tiesīgs ieturēt no Izpildītājam maksājamajām summām;
5.2.5. Pasūtītājam ir tiesības apturēt Autoruzraudzības veikšanu, par to rakstiski paziņojot Izpildītājam;
5.2.6. nepieņemt izpildītos Darbus vai veikto Autoruzraudzību, ja tiek konstatēts, ka izpilde ir veikta nekvalitatīvi vai nepilnīgi, neatbilstoši Līguma noteikumiem, satur kādus defektus, vai ja iztrūkst kāds no nepieciešamajiem dokumentiem;
5.2.7. pagarināt Līguma 2.2.punktā minēto termiņu šādos gadījumos:
5.2.7.1. Līguma izpildes laikā atklājas, ka nepieciešams tāds papildus darbs, kurš pirms tam nebija noteikts, un tas ir nepieciešams, objektīvu apstākļu dēļ;
5.2.7.2. ja no Izpildītāja neatkarīgu iemeslu dēļ trešās personas kavē tehnisko nosacījumu izsniegšanu;
5.2.7.3. ja ir saņemts negatīvs ekspertīzes atzinums, Pasūtītājam ir tiesības pagarināt Līguma izpildi par atkārtotai ekspertīzei nepieciešamo laiku.

6. Līgumcena un norēķinu kārtība
6.1. Par savlaicīgi un kvalitatīvi izpildītiem Līgumā noteiktajiem Darbiem (tai skaitā autortiesību nodošanu) un Autoruzraudzību Pasūtītājs maksā Izpildītājam Līgumcenu saskaņā ar Izpildītāja Finanšu piedāvājumā noteikto ________________ EUR (____________________ euro) apmērā, neieskaitot PVN, kura sastāv no:
6.1.1. Darbu izpildes cenas: _______________ EUR bez PVN;
6.1.2. Autoruzraudzības cenas: _______________ EUR bez PVN.
6.1.3. [bookmark: _Hlk216183122]Pasūtītājs veic samaksu par 6.1.1. minēto Darbu izpildi šādā kārtībā:
6.1.3.1. Pasūtītājs maksā Izpildītājam avansu 20 % (divdesmit procentu) apmērā no 6.1.1. minētās Darbu izpildes cenas, kas veido ___________ EUR (____________________) bez PVN, 10 (desmit) darba dienu laikā no Līguma spēkā stāšanās brīža, Izpildītāja attiecīgā rēķina saņemšanas un Līguma saistību izpildes nodrošinājuma saņemšanas dienas;
6.1.3.2. Pasūtītājs maksā Izpildītājam atlikušo daļu no darbu izpildes cenas 80 % (astoņdesmit procentu) apmērā, kas veido _____________ EUR (___________________________) bez PVN, 30 (trīsdesmit) kalendāro dienu laikā pēc Akta abpusējas parakstīšanas un Izpildītāja rēķina saņemšanas;
VAI
6.1.3.3. Pasūtītājs veic Darbu izpildes cenas samaksu par visu Darbu izpildi 30 (trīsdesmit) kalendāro dienu laikā pēc attiecīga Akta abpusējas parakstīšanas un Izpildītāja rēķina saņemšanas. (ja netiek izmantots avansa maksājums).
6.1.4. Pasūtītājs veic samaksu par Autoruzraudzību 6.1.2. apakšpunktam par faktiski veikto Autoruzraudzību, apmaksa tiek veikta katru mēnesi 30 (trīsdesmit) kalendāro dienu laikā pēc attiecīgā autoruzraudzības akta abpusējas parakstīšanas un Izpildītāja rēķina saņemšanas, atbilstoši Finanšu piedāvājumā norādītajām mēneša likmēm/cenām.
6.2. PVN samaksa tiek veikta Latvijas Republikas normatīvajos aktos noteiktajā kārtībā.
6.3. Līgumcenā ietverti visi nodokļi, izņemot pievienotās vērtības nodokli, un nodevas, kā arī visas ar Darbiem un Autoruzraudzību, un Līgumā noteikto prasību izpildi saistītās izmaksas, tajā skaitā visas projektēšanas procesā izmantojamo materiālu un darbu izmaksas, pieskaitāmie izdevumi, transporta izmaksas, darbu organizācijas izmaksas, apdrošināšanas izmaksas, izdevumi, kas saistīti ar speciālo izziņu saņemšanu, Projekta izstrādes dokumentu iesniegšanu un saskaņošanu nepieciešamajās valsts un pašvaldību institūcijās, kā arī izmaksas par darbiem un materiāliem, kas nav norādīti Līguma sastāvā esošajos dokumentos, bet uzskatāmi par nepieciešamiem Darbu un Autoruzraudzības pienācīgai un kvalitatīvai izpildei nolīgtajā termiņā. Līgumcena ietver arī visus Izpildītāja izdevumus sakarā ar Darbu un Autoruzraudzības izpildi, tai skaitā apakšuzņēmēju un citu nepieciešamo profesionāļu piesaisti un to pakalpojumu apmaksu.
6.4. Izpildītājs izraksta rēķinu pēc attiecīga Akta parakstīšanas.
6.5. Puses vienojas, ka Pasūtītājam adresētos e-rēķinus, norādot Līguma numuru un ievērojot noteikumu, ka par katru līgumu atsevišķs rēķins (par vienu līgumu var būt vairāki rēķini), ir jānosūta uz e-adresi EINVOICES@40003109638. E-rēķinus jāiesūta XML formātā atbilstoši PEPPOL BIS Billing 3.0 specifikācijai, izmantojot kādu no šādiem kanāliem: 1) E-rēķinu sūtīšana no grāmatvedības sistēmas Jumis, Horizon, Standard ERP, Standard Books by Excellent; 2) E-rēķinu sūtīšana izmantojot PEPPOL tīklu (Pan-European Public Procurement Online) starptautiski izmantota platforma starpvalstu iepirkumu dokumentu apmaiņai); 3) E-rēķina sūtīšana no e-rēķinu operatora Unifiedpost AS portāla banqup.lv; Portāla URL adrese https://www.banqup.com/lv/lv-lv; 4) Pasūtītājam  adresētos rēķinus (kas vēl nav e-rēķini) ir jānosūta uz e-pastu erekini@rigasnami.lv. Rēķinā jānorāda  Līguma numurs un tas jānosūta PDF un/vai XML formātā.

7. Apakšuzņēmēju un speciālistu nomaiņas un piesaistes kārtība
7.1. Darbu, Autoruzraudzības izpildē Izpildītājs drīkst iesaistīt tikai ar Pasūtītāju saskaņotus Apakšuzņēmējus, ja tiem nododamo pakalpojumu vērtība sasniedz vismaz 10 000 EUR bez PVN.
7.2. Līguma izpildes laikā Izpildītājs paziņo Pasūtītājam par jebkurām izmaiņām Apakšuzņēmēju sarakstā, kā arī papildina sarakstu ar informāciju par Apakšuzņēmēju, kas tiek vēlāk iesaistīts Darbu, Autoruzraudzības veikšanā. Informāciju par izmaiņām Apakšuzņēmēju sarakstā vai par jauna Apakšuzņēmēja piesaistīšanu Izpildītājs iesniedz Pasūtītājam, rakstveidā nosūtot to uz Līgumā norādīto Pasūtītāja elektronisko adresi.
7.3. Izpildītājs nav tiesīgs bez saskaņošanas ar Pasūtītāju veikt Iepirkuma piedāvājumā norādīto speciālistu un Apakšuzņēmēju nomaiņu, kā arī papildu Apakšuzņēmēja iesaistīšanu Līguma izpildē.
7.4. Izpildītāja Iepirkuma piedāvājumā norādītos speciālistus un Apakšuzņēmējus pēc Līguma noslēgšanas drīkst nomainīt tikai ar Pasūtītāja rakstveida piekrišanu. Pasūtītājs nepiekrīt speciālistu nomaiņai, ja pastāv kāds no šādiem nosacījumiem:
7.4.1. piedāvātais speciālists neatbilst Iepirkumā noteiktajām prasībām, vai tam nav vismaz tādas pašas kvalifikācijas un pieredzes kā personālām, kas tika vērtēts;
7.4.2. tiek nomainīts Apakšuzņēmējs, uz kura iespējām Iepirkumā Izpildītājs balstījies, lai apliecinātu savas kvalifikācijas atbilstību un piedāvātajam Apakšuzņēmējam nav vismaz tāda pati kvalifikācija, uz kādu Iepirkumā Izpildītājs atsaucies, apliecinot savu atbilstību Iepirkumā noteiktajām prasībām, vai uz to attiecas citi Iepirkuma nolikumā minētie pretendentu izslēgšanas noteikumi;
7.4.3. Apakšuzņēmēja maiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu iekļauti piedāvājumā, ietekmētu piedāvājuma izvēli atbilstoši Iepirkumā noteiktajiem piedāvājuma izvērtēšanas kritērijiem.
7.5. Izpildītājs drīkst veikt jauna Apakšuzņēmēja piesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu Apakšuzņēmēja iesaistīšanai Līguma izpildē.
7.6. Pasūtītājs pieņem lēmumu atļaut vai atteikt Izpildītāja speciālistu vai Apakšuzņēmēja nomaiņu vai jauna Apakšuzņēmēja iesaistīšanu Līguma izpildē Līguma 7.4. un 7.5. punktā minētajos gadījumos ne vēlāk kā 5 (piecu) darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai.
7.7. Izpildītājam ir pienākums nomainīt ikvienu no Līguma saistību izpildē iesaistītā (Izpildītāja Piedāvājumā minētā vai nomainītā) personāla pārstāvjiem, ja to pieprasa Pasūtītājs un pamato ar kādu no šādiem iemesliem:
7.7.1. atkārtota pavirša savu pienākumu pildīšana;
7.7.2. nekompetence vai nolaidība;
7.7.3. Līgumā noteikto saistību vai pienākumu nepildīšana.

8. Autortiesības
8.1. Darbu rezultāts - Projekta dokumentācija ir autortiesību objekts un to aizsargā Autortiesību likums un citi spēkā esošie Latvijas Republikas normatīvie akti.
8.2. Izpildītājs apliecina un garantē, ka Projekta dokumentācijas izstrādei ir piesaistīti tikai tie autori un līdzautori, kas norādīti Līguma pielikumā pievienotajā Līguma izpildē piesaistīto personālu un Apakšuzņēmēju sarakstā un no sarakstā minētajiem autoriem un līdzautoriem Izpildītājs ir saņēmis attiecīgo pilnvarojumu pārstāvēt viņus attiecībās ar Pasūtītāju sakarā ar visām autoru un līdzautoru mantiskajām un personiskajām tiesībām uz Projekta dokumentāciju.
8.3. Izpildītājs apņemas nodrošināt visu Darbu izpildē iesaistīto autoru un līdzautoru (fizisko personu) mantisko tiesību pieņemšanu un to tālāk nodošanu Pasūtītājam, kā arī apņemas vienoties, saņemot attiecīgo piekrišanu, ar Darbu izpildē iesaistītajiem autoriem un līdzautoriem par to personisko tiesību neatsaucamu izmantošanas kārtību, kas ir noteikta Līguma 8.7. punktā.
8.4. Izpildītāja esošās un nākamās mantiskās tiesības, kas noteiktas Autortiesību likumā un kuras Izpildītājs Latvijas Republikas normatīvo aktu noteiktajā kārtībā ir paņēmis no būvniecības ieceres autoriem un līdzautoriem, tai skaitā no Izpildītāja apakšuzņēmējiem, uz Līguma izpildes rezultātā radītajiem autortiesību objektiem pilnībā pāriet Pasūtītājam pēc tam, kad radīts attiecīgais darbs un Pasūtītājs pilnībā samaksājis Izpildītājam atlīdzību par Darbiem saskaņā ar Līguma noteikumiem. Šajā kārtībā Pasūtītājam nodotās tiesības ir izņēmuma tiesības. Saskaņā ar šo punktu Pasūtītājs saņem visas autora mantiskās tiesības uz visiem Līgumā noteikto Darbu rezultātā sagatavotajiem dokumentiem un no tiem izrietošajiem autordarbiem (tajā skaitā grafiskajiem un/vai tekstuālajiem, un/vai audiovizuālajiem (ar vai bez skaņas pavadījuma) autortiesību objektiem jebkurā fiksācijas veidā).
8.5. Autoru un līdzautoru personiskās tiesības Autortiesību likuma izpratnē uz Līguma izpildes rezultātā radītajiem autortiesību objektiem pieder būvniecības ieceres autoriem un līdzautoriem. Izpildītājs apņemas nodrošināt, ka būvniecības ieceres  autori un līdzautori neizmantos savas autortiesības, kā arī neveiks tādas darbības ar autortiesību objektiem, kas saskaņā ar Līgumu pāriet Pasūtītājam īpašumā, kas varētu traucēt Pasūtītājam saskaņā ar Līgumu radīto autortiesību objektu izmantošanu.
8.6. Arī tad, kad Pasūtītājs saskaņā ar Līguma 8.4. punkta noteikumiem saņēmis izņēmuma tiesības uz Līguma izpildes rezultātā radītajiem autortiesību objektiem, Izpildītājam ir tiesības saglabāt vienu oriģinālu eksemplāru no visiem Līguma izpildes rezultātā radītajiem un Pasūtītāja nodotajiem autortiesību objektiem.
8.7. Pēc tam, kas Pasūtītājs saskaņā ar Līguma 8.4. punkta noteikumiem saņēmis izņēmuma tiesības uz Līguma izpildes rezultātā radītajiem autortiesību objektiem, Izpildītājs, pamatojoties uz būvniecības ieceres autoru un līdzautoru pilnvarojumu, nodod Pasūtītāja rīcībā, bez jebkādiem ierobežojumiem laikā un telpā, ekskluzīvas tiesības:
8.7.1. izmantot autoru un līdzautoru radītā būvniecības ieceres materiālus reprodukcijas publiskošanai masu saziņas līdzekļos un internetā informatīviem mērķiem, jebkādu projekta dokumentācijas, tās daļu vai detaļu materiālu reproducēšanai, izmantot būvniecības ieceres skices un attēlus komerciālajiem mērķiem (piemēram, drukāt tos uz mārketinga materiāliem, fotografēt un filmēt tos uz jebkurā rakursā un izplatīt attiecīgos materiālus, reproducēt darbus citos veidos);
8.7.2. izdarīt jebkādus pārveidojumus, grozījumus un papildinājumus gan pašā būvniecības iecerē, gan tā nosaukumā bez atsevišķas saskaņošanas ar Izpildītāju un/vai ar būvniecības ieceres autoriem vai līdzautoriem.
8.8. Puses vienojas, ka jebkura uz Līguma pamata izstrādātā būvprojekta, inženierizpētes, u.c. dokumenta vai tā daļas, tajā skaitā to daļas, kuras ir izstrādes stadijā un par kurām Pasūtītājs ir veicis apmaksu tiek uzskatītas par Pasūtītāja īpašumu un Pasūtītājs iegūst pilnas tiesības ar tiem rīkoties pēc saviem ieskatiem, t.sk. autortiesības uz minētiem dokumentiem vai tā daļām pilnībā pāriet Pasūtītājam.
8.9. Puses vienojas, ka Izpildītāja rīcība, kas atbilst kādam no Līguma 12.7. un 12.8. punktos noteiktajiem gadījumiem, ir uzskatāma par atteikšanos no Autoruzraudzības veikšanas, un tādejādi Pasūtītājam ir tiesības nodot Autoruzraudzības veikšanu citam atbilstošās jomas speciālistam vai komersantam, kas nodarbina atbilstošas jomas speciālistu.

9. Apdrošināšana
9.1. Izpildītājs apņemas 5 (piecu) darbdienu laikā no Līguma spēkā stāšanās dienas, bet jebkurā gadījumā pirms Darbu uzsākšanas, iesniegt Pasūtītājam dokumentu kopijas (tai skaitā apdrošināšanas prēmijas iemaksu apliecinošus, kā arī pēc Pasūtītāja pieprasījuma uzrādot oriģinālus), ja šos dokumentus Izpildītājs jau nav iesniedzis savā Piedāvājumā Iepirkumam, kas apliecina šādu apdrošināšanu:
9.1.1. Līguma izpildē iesaistīto būvspeciālistu (projektētāju) profesionālās civiltiesiskās atbildības obligāto apdrošināšanu saskaņā ar Ministru kabineta 2014. gada 19. augusta noteikumiem Nr. 502 – uz visu projektēšanas darbu veikšanas un saskaņošanas laiku;
9.1.2. Atbildīgā autoruzrauga profesionālās civiltiesiskās atbildības obligāto apdrošināšanu saskaņā ar Ministru kabineta 2014. gada 19. augusta noteikumiem Nr. 502 – uz visu autoruzraudzības darbu veikšanas laiku (līdz būves nodošanai ekspluatācijā) 
9.2. Apdrošināšanas līgumā kā trešajai personai ir jābūt minētam Pasūtītājam. 
9.3. Izpildītājam pēc Pasūtītāja pieprasījuma jebkurā laikā jāsniedz visa Pasūtītāja pieprasītā informācija par tā uzturētajām apdrošināšanām, veiktajām apdrošināšanas iemaksām, u.tml.
9.4. Ja Līgumā ir paredzēts avansa maksājums, Izpildītājs 10 (desmit) darbdienu laikā no Līguma noslēgšanas dienas iesniedz Pasūtītājam Avansa maksājuma atmaksas garantijas oriģinālu 30 % (trīsdesmit procentu) apmērā no Darbu izpildes cenas bankas vai apdrošināšanas sabiedrības neatsaucamas pirmā pieprasījuma garantijas veidā, kuras noteikumi ir saskaņoti ar Pasūtītāju. Garantijai jābūt spēkā līdz Darbu pieņemšanas – nodošanas akta abpusējas parakstīšanas brīdim. Pasūtītājam ir tiesības izmantot garantiju, ja Izpildītājs neatgriež avansu Līgumā noteiktajos gadījumos, nepilda Līgumā noteiktās saistības, lai kompensētu Izpildītāja saistību neizpildes rezultātā Pasūtītājam nodarītos zaudējumus vai lai ieturētu līgumsodu[footnoteRef:2]. [2:  Līgumā iekļauj, ja uz Izpildītāju attiecināms Līguma 6.1.3.1. punkts.] 


10. Pušu atbildība un strīdu risināšanas kārtība
10.1. Izpildītājs atbild par izpildīto Darbu un veiktās Autoruzraudzības atbilstību visām Latvijas Republikā spēkā esošajos normatīvajos aktos noteiktām prasībām.
10.2. Katra Puse saskaņā ar Latvijas Republikā spēkā esošajiem normatīvajiem aktiem un Līgumā noteikto ir atbildīga par savu Līgumā noteikto saistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies, un tai minētie zaudējumi, kas radušies otrai Pusei vai trešajām personām, jāatlīdzina 15 (piecpadsmit) darbdienu laikā no paziņojuma saņemšanas dienas.
10.3. Ja Projekta realizācijas laikā tiek konstatēti papildu darbi, ko Izpildītājs varēja konstatēt Darbu izpildes laikā, bet nav to paredzējis, Izpildītājs nes finansiālo atbildību par Pasūtītājam nodarītajiem zaudējumiem pilnā apmērā.
10.4. Izpildītājs ir atbildīgs par jebkura Apakšuzņēmēja, viņa pārstāvja, nodarbināto darbinieku un jebkuru citu Darbu izpildē iesaistīto trešo personu rīcību (arī bezdarbību), it kā tā būtu Izpildītāja rīcība (bezdarbība). Izpildītājam ir pienākums atlīdzināt visus zaudējumus, kā arī maksāt Līgumā paredzētos līgumsodus, kas radušies un ko ir pamats pieprasīt Izpildītāja piesaistīto Apakšuzņēmēju un tā nodarbināto vai citādi Darbu izpildē piesaistīto personu rīcības (arī bezdarbības) rezultātā.
10.5. Gadījumā, ja Izpildītājs ir pilnsabiedrība vai piegādātāju apvienība, kura nodibināta Līguma izpildei, pilnsabiedrības biedri vai piegādātāju apvienības dalībnieki nav tiesīgi izstāties no pilnsabiedrības/piegādātāju apvienības vai mainīt dibināšanas (sabiedrības) līgumā noteikto katra biedra/dalībnieka izpildāmo Darbu apjomu, bez iepriekšējas rakstiskas saskaņošanas ar Pasūtītāju.
10.6. Puses apņemas neizpaust informāciju, kas saistīta ar Līgumu, kā arī cita veida konfidenciālu informāciju (komercnoslēpumu) par otras Puses pakalpojumiem, darbību, tehnoloģiskajiem risinājumiem, peļņu, kas tām kļuvusi zināma par otru Pusi Līguma darbības laikā, izņemot gadījumus, kad informācija sniedzama saskaņā ar Latvijas Republikas normatīvajiem aktiem. Ja kāda no Pusēm bez otras Puses iepriekšējas rakstiskas piekrišanas izpauž konfidenciālo informāciju jebkurai trešajai personai, informāciju izpaudusī Puse atbild otrai Pusei par tā rezultātā nodarītajiem zaudējumiem neatkarīgi no informācijas izpaušanas veida. Konfidencialitātes saistībai nav laika ierobežojuma un uz to neattiecas Līguma darbības termiņš. Izpildītāja atbildība iestājas arī gadījumos, kad konfidencialitātes prasības pārkāpumu pieļauj jebkura Izpildītāja Līguma izpildē piesaistītā persona.
10.7. Puses savlaicīgi informē par izmaiņām savos rekvizītos, apmainās ar jebkuru dokumentāciju un informāciju, kas ir nepieciešama Līguma izpildei, kā arī nekavējoties, bet ne vēlāk kā 2 (divu) darbdienu laikā, ziņo viena otrai par apstākļiem Līguma darbības laikā, kas var ietekmēt un/vai aizkavēt Līgumā noteiktos izpildes termiņus, pasliktināt izpildes kvalitāti vai kā citādi negatīvi ietekmēt, kā arī par nepieciešamām darbībām apstākļu novēršanai.
10.8. Līgums interpretējams un pildāms saskaņā ar Latvijas Republikas normatīvajiem aktiem. Līgumā nenoregulētajiem jautājumiem piemērojami Latvijas Republikas normatīvie akti.  
10.9. Puses pieliek visas pūles, lai strīdus atrisinātu savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tie tiekas, lai atrisinātu strīdu. 
10.10. Ja strīda risinājumu neizdodas panākt, Puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā. 
10.11. Ja sakarā ar Līgumu vai tā izpildi Pusēm pastāv strīds vai kāda no Pusēm ir iesniegusi prasību tiesā, tas nav pamats Izpildītājam pārtraukt vai apturēt Darbus, vai kā citādi kavēt Darbu izpildi, kā arī Pasūtītājam aizturēt Maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Līguma izpildes pārtraukšana vai Maksājuma aizturēšana noteikta Līgumā.

11. Līgumsodi
11.1. Pasūtītājam ir tiesības piemērot līgumsodu šādos gadījumos un apmēros:
11.1.1. par Līgumā paredzēto Darbu pabeigšanas termiņa neievērošanu – 0,1 % (viena desmitā daļa no procenta) par katru nokavēto dienu, bet ne vairāk kā 10 % (desmit procenti) no Līgumcenas. Līgumsoda samaksa neatbrīvo Izpildītāju no atbildības par Darbu pabeigšanu. 
11.1.2. [bookmark: _Hlk136428687]ja pēc Projekta dokumentācijas nodošanas Pasūtītājam tiek konstatētas Izpildītāja pieļautas kļūdas Projekta dokumentācijas tāmēs, rasējumos un citos Projekta dokumentācijas dokumentos, ko, ievērojot pienācīgu rūpību, Izpildītājam vajadzēja paredzēt un novērst pirms Projekta dokumentācijas nodošanas Pasūtītājam, Pasūtītājs ir tiesīgs pieprasīt un Izpildītājam jāmaksā Pasūtītājam līgumsods 100 (viens simts) euro apmērā par katru šādu konstatēto gadījumu;
11.1.3. Ja Izpildītājs Līgumā noteiktajā vai Pasūtītāja norādītajā termiņā nesniedz Pasūtītājam atbildes uz tā uzdotajiem jautājumiem saistībā ar Līguma izpildi, tad Pasūtītājs ir tiesīgs pieprasīt un Izpildītājam jāmaksā Pasūtītājam  līgumsods 150 (viens simts piecdesmit) euro apmērā par katru gadījumu;
11.1.4. par Līgumā norādītā personāla, Apskšuzņēmēja nomaiņas vai jaunu personāla, Apakšuzņēmēja piesaistes kārtības neievērošanu - 100,00 (viens simts) euro par katru konstatēto gadījumu (par katru personu vai Apakšuzņēmēju);
11.1.5. ja Izpildītājs neierodas uz kādu no Līgumā noteikto sapulci Pasūtītāja norādītajā laikā un vietā un par neierašanos nav paziņojis 2 (divas) darba dienas iepriekš, Pasūtītājam ir tiesības pieprasīt līgumsodu 100,00 (viens simts) euro apmērā par katru gadījumu;
11.1.6. par atkārtoti konstatētajiem šajā Līguma sadaļā noteiktiem pārkāpumiem Pasūtītājs ir tiesīgs aprēķināt Izpildītājam Līgumsodu dubultā apmērā.
11.1.7. par autoruzraudzības pārkāpumu (netiek veikta autoruzraudzība, netiek veiktas regulāras atzīmes autoruzraudzības žurnālā par darba gaitu un atkāpēm no projekta, tiek slēptas darba atkāpes, neatrunājot tās žurnālā u.c. pārkāpumi) Izpildītājam jāmaksā Pasūtītājam līgumsods 300,00 (trīs simti) euro apmērā par katru gadījumu. 
11.2. Šajā Līguma sadaļā ar terminu "gadījums" tiek saprasts jebkura situāciju, kad tiek konstatēta Līguma nosacījuma neievērošana, piemēram, katru reize, kad Izpildītājs Pasūtītājam iesniedz dokumentu, kuru Pasūtītājas nepieņem dēļ konstatētajiem trūkumiem, ir atzīstams par gadījumu, kā arī katrs dokumenta labojums, kas nenovērš konstatēto trūkumu, ir atzīstams par atsevišķu gadījumu.
11.3. Izpildītājam ir tiesības pieprasīt Pasūtītājam maksāt līgumsodu par Izpildītājam pienākošos Maksājumu neveikšanu Līgumā noteiktajā termiņā – 0,1% (viena desmitā daļa no procenta) no savlaicīgi neveiktā Maksājuma par katru kavējuma dienu, bet ne vairāk kā 10 % (desmit procentu) no laikus neapmaksātas summas.
11.4. Līgumsoda samaksa neatbrīvo Puses no Līgumā noteikto saistību pilnīgas izpildes.
11.5. Pasūtītājam ir tiesības pieprasīt un Izpildītājam ir pienākums segt Pasūtītājam radītos zaudējumus, kas radīti Izpildītāja un tā biedra, ja Izpildītājs ir piegādātāju apvienība vai pilnsabiedrība, dēļ saistībā ar spēkā esošu, neapstrīdamu un nepārsūdzamu kompetentas institūcijas lēmumu vai tiesas spriedumu konkurences tiesību pārkāpumā, kas izpaužas kā horizontālā karteļa vienošanās.

12. Līguma darbības laiks, grozīšanas un izbeigšanas kārtība
12.1. [bookmark: _Hlk196412668]Līgums stājas spēkā dienā, kad to ir parakstījusi pēdējā no Pusēm, un ir spēkā līdz Pušu saistību pilnīgai izpildei.
12.2. Līguma grozījumi ir pieļaujami, ja tie nemaina Līguma vispārējo raksturu un atbilst vienam no šādiem gadījumiem:
12.2.1. grozījumi ir nebūtiski;
12.2.2. grozījumi ir būtiski. Ja grozījumi ir būtiski, tos drīkst izdarīt, neveicot Publisko iepirkumu likumā paredzēto procedūru, tikai Līguma 12.3.punktā noteiktajos gadījumos.
12.3. Būtiski Līguma grozījumi ir pieļaujami:
12.3.1. gadījumos, kad Pasūtītājam ir nepieciešami papildu Darbi vai Autoruzraudzība, kas nebija iekļauti Iepirkumu procedūras sākotnējā dokumentācijā, un Izpildītāja maiņa radītu būtisku izmaksu pieaugumu vai Izpildītāja maiņa radītu ievērojamas grūtības;
12.3.2. ja ir radusies tādu no Pušu gribas neatkarīgu apstākļu dēļ neparedzētu Darbu vai Autrouzraudzības nepieciešamība, kurus Puses, slēdzot Līgumu, nevarēja paredzēt;
12.3.3. [bookmark: _Hlk160623615]ja ir radušiem tādi neparedzēti Darbi, Pasūtītājam precizējot vai papildinot Līguma priekšmetu;
12.3.4. ja Pasūtītājs laikā nesniedz Izpildītājam nepieciešamos datus, uzdevumus, saskaņojumus vai pieņem lēmumus par Projekta izmaiņām, kas objektīvi aizkavē Darbu izpildes gaitu;
12.3.5. ja Līgums objektīvu, no Izpildītāja gribas neatkarīgu iemeslu dēļ nav izpildāms, gadījumos, ja netiek veikti neparedzēti darbi;
12.3.6. un citi Līguma grozījumi, kas nepieciešami tādu iemeslu dēļ, kurus Pasūtītājs iepriekš nevarēja paredzēt;
12.4. Ja Līguma izpildes gaitā radusies Līguma 12.3. punktā minētā nepieciešamība veikt izmaiņas Darba uzdevumā, tai skaitā, ja Līguma izpildes laikā tiek konstatēta nepieciešamība koriģēt Darbu vai Autoruzraudzības veikšanas uzdevumu ar papildus uzdevumiem, lai sasniegtu Darbus vai Autoruzraudzību maksimāli efektīvāku rezultātu un lietderību turpmākajā Pasūtītāja rīcībā, tad Līdzējiem ir tiesības vienoties par izmaiņām Darba uzdevumā, kā arī atbilstošām Līguma līgumcenas izmaiņām un izmaiņām Pakalpojuma izpildes termiņos, objektīvi izvērtējot izmaiņu pamatotu nepieciešamību.
12.5. Līgumcenas pieaugums, ko noteic kā visu secīgi veikto grozījumu naudas vērtības summu, nevar pārsniegt 20 % (divdesmit procentus) no sākotnējās Līgumcenas. 
12.6. Līgums var tikt izbeigts tikai Līgumā noteiktajā kārtībā vai Pusēm savstarpēji rakstveidā vienojoties. 
12.7. Izpildītājam ir tiesības vienpusēji atkāpties no Līguma, ja Pasūtītājs neveic Maksājumus par atbilstoši Līgumam veiktajiem Darbiem, un šī iemesla dēļ uzkrātais līgumsods sasniedz 10 % (desmit procentus) no Līgumcenas.
12.8. Pasūtītājam ir tiesības vienpusēji atkāpties no Līguma šādos gadījumos:
12.8.1. Darbi tiek veikti neatbilstoši spēkā esošo normatīvo aktu vai Līguma, vai kvalitātes prasībām vai Izpildītājs kādā citā veidā nepilda vai nepienācīgi pilda Līgumā noteiktās saistības, un pēc Pasūtītāja pretenzijas saņemšanas 5 (piecu) darbdienu laikā Izpildītājs nav novērsis pārkāpumu vai pieļauj to atkārtoti;
12.8.2. tādu iemeslu dēļ, kas nav saistīti ar Pasūtītāja saistību neizpildi, Izpildītājs nepilda vai kavē kādu no Līgumā noteiktajiem Izpildītāja saistību izpildes termiņiem vairāk kā 10 (desmit) darba dienas;
12.8.3. Izpildītājs ir izslēgts no Būvkomersantu reģistra vai tā darbība ir apturēta vai ierosināts maksātnespējas vai likvidācijas process;
12.8.4. Līgumu nav iespējams izpildīt tādēļ, ka tā izpildes laikā Izpildītājam, tā valdes vai padomes loceklim, pārstāvēttiesīgai personai vai prokūristam vai atbildīgajai personai, kura ir pilnvarota pārstāvēt Izpildītāju darbībās, kas saistītas ar filiāli ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
12.8.5. Projekta dokumentācija saskaņā ar pārbaužu rezultātiem neatbilst Līguma, un/vai normatīvo aktu noteikumiem un Izpildītājs 10 (desmit) darba dienu laikā no Pasūtītāja pieprasījuma nenovērš konstatētās neatbilstības;
12.8.6. Izpildītājs savas vainas dēļ ir nokavējis jebkuru no Līgumā vai tā pielikumos noteiktajiem Projekta dokumentācija izstrādes termiņiem un Izpildītāja nokavējums ir sasniedzis vismaz 10 (desmit) darba dienas;
12.8.7. apturēta vai pārtraukta Izpildītāja saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kuras izriet no Līguma;
12.8.8. ja tiek konstatēts, ka Pasūtītājam nav pieejams finansējums Darbu uzsākšanai vai turpināšanai;
12.8.9. ja Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi;
12.8.10. ja Izpildītājs, vai tā biedrs, ja Izpildītājs ir piegādātāju apvienība vai pilnsabiedrība, ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās.
12.9. Gadījumā, ja Puse konstatē, ka ir iestājies kāds no pamatiem Līguma laušanai, tas nekavējoties nosūta rakstveida paziņojumu otrai Pusei, norādot Līguma laušanas iemeslus un Līguma izbeigšanas kārtību un termiņu.
12.10. Pēc paziņojuma par Līguma izbeigšanu saņemšanas Izpildītājs nodod Pasūtītājam visu ar Darbu izpildi saistīto dokumentāciju un informāciju, ko tam pieprasa Pasūtītājs elektroniskā veidā.
12.11. Pasūtītājs neatlīdzina Izpildītājam nekādus zaudējumus, kas saistīti ar Līguma pirmstermiņa laušanu.
12.12. Ja Izpildītājs vienpusēji atkāpjas no Līguma pirms tajā noteikto saistību izpildes, vai ja Pasūtītājs vienpusēji atkāpjas no Līguma saskaņā ar Līguma 12.8. punktu, Izpildītājs atlīdzina Pasūtītājam visus tiešos un netiešos zaudējumus, kā arī Pasūtītājam ir tiesības pieprasīt Izpildītājam maksāt līgumsodu 10 % (desmit procentu) apmērā no Līgumcenas. Pasūtītājs samaksā Izpildītājam tikai par tiem Darbiem, kas ir pienācīgi izpildīti.

13. Nepārvaramā vara
13.1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas (izņemot nodokļu jomā) vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
13.2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām (veicamajiem darbiem, sniedzamajiem pakalpojumiem), kuru izpilde tiek tādējādi kavēta.
13.3. Gadījumā, ja rodas nepārvaramas varas apstākļi, kas ietekmē Līguma atsevišķu darbu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
13.4. Pusei, kurai darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
13.5. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem Darbiem, kas ir nodoti Līgumā noteiktajā kārtībā.

14. Personas datu apstrādes noteikumi
14.1. Parakstot Līgumu, Izpildītājs apliecina, ka ir iepazinies ar Pasūtītāja privātuma paziņojumu "SIA "Rīgas nami" privātuma paziņojums", kas ir izvietots Pasūtītāja tīmekļa vietnē: https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja tīmekļa vietnē.
14.2. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
14.3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

15. Citi noteikumi
15.1. Līguma izpildes noteikumi (Izcelsmes ierobežojumi);
15.1.1. Izpildītājs garantē un nodrošina, ka Līguma izpildē (tostarp preču piegādē, materiālu izmantošanā un pakalpojumu sniegšanā) netiek ietvertas un izmantotas Krievijas Federācijas un Baltkrievijas Republikas izcelsmes preces un pakalpojumi.
15.1.2. Ja Līguma izpildes laikā tiek konstatēts šī noteikuma pārkāpums, tas tiek uzskatīts par būtisku Līguma pārkāpumu un ir pamats Pasūtītājam vienpusēji atkāpties no Līguma, par to rakstveidā paziņojot Izpildītājam 10 dienas iepriekš.
15.2. Pasūtītāja pārstāvis un Izpildītāja pārstāvis Līguma ietvaros ir tiesīgi, nepārkāpjot Līguma robežas, risināt visus ar Līguma izpildi saistītos operatīvos jautājumus, organizēt un kontrolēt Līguma izpildes gaitu, tajā skaitā, bet ne tikai komunicēt ar otru Pusi, pieprasīt no otras Puses informāciju, sniegt otrai Pusei informāciju, piedalīties sapulcēs, organizēt ar Līgumu saistītās dokumentācijas, Pakalpojumu nodošanu/pieņemšanu, dot norādījumus par Līguma izpildi, parakstīt Aktus, saskaņot pārstāvju maiņu, neveicot grozījumus Līgumā (pēc pārstāvja maiņas saskaņojuma, paziņojums par pārstāvju maiņu kļūst par Līguma neatņemamu sastāvdaļu), kā arī veikt citas darbības, kas saistītas ar pienācīgu Līgumā paredzēto saistību izpildi.
15.3. Ja kādu iemeslu dēļ daļa no Līguma noteikumiem nevar tikt izpildīta, tad tie nevar ietekmēt visa Līguma spēku, un atlikušie noteikumi no Līguma ir atdalāmi un paliek spēkā.
15.4. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
15.5. Ja rodas pretrunas starp Iepirkuma dokumentiem un Piedāvājuma dokumentiem, noteicošais ir Iepirkuma dokumentos noteiktais, ja Pasūtītājs nenosaka, vai Puses nevienojas, citādāk.
15.6. Ja kāds no Līguma noteikumiem zaudē spēku, kļūst nelikumīgs vai neīstenojams, tas nekādā veidā neietekmē pārējo Līguma noteikumu spēkā esamību, likumību vai īstenojamību. Puses ar šo apņemas labticīgās sarunās pēc iespējas ātri vienoties par spēku zaudējušā, nelikumīgā vai neīstenojamā noteikuma aizstāšanu ar citu spēkā esošu, likumīgu un īstenojamu noteikumu, kas pēc tā ekonomiskās būtības pēc iespējas tuvāk atbilst spēku zaudējušā, nelikumīgā vai neīstenojamā noteikuma būtībai.
15.7. Līguma sadaļu virsraksti tiek lietoti tikai teksta labākai pārskatāmībai un tādēļ nevar tikt izmantoti Līguma interpretācijai.
15.8. Pasūtītājs informē Izpildītāju par:
15.8.1. kārtību, kādā atbilstoši Trauksmes celšanas likumam SIA “Rīgas nami” darbojas iekšējā trauksmes celšanas sistēma, un tā ir pieejama Pasūtītāja tīmekļa vietnē https://www.rigasnami.lv/lv/par-mums/trauksmes-celsana;
15.8.2. Pasūtītāja darba aizsardzības instrukciju trešajām personām, kuras atrodas vai strādā Pasūtītāja telpās vai teritorijā, un tā ir pieejama Pasūtītāja tīmekļa vietnē https://www.rigasnami.lv/uploads/files/R%C4%ABgas%20nami/Saistosie%20dokumenti/RN-18-19-not.pdf.
15.9. Līgums sagatavots latviešu valodā un kopā ar pielikumiem parakstīts elektroniski. Līgumam tā noslēgšanas brīdī kā tā sastāvdaļas ir pievienoti šādi pielikumi: 
15.9.1. 1. pielikums – Darba uzdevums;
15.9.2. 2. pielikums – Finanšu piedāvājums;
15.9.3. 3. pielikums – Darbu izpildes laika grafiks;
15.9.4. 4. pielikums – Līguma izpildē piesaistītā personāla un apakšuzņēmēju saraksts;
15.9.5. 5. pielikums – Darbu nodošanas pieņemšanas akta paraugs.

16. Pušu rekvizīti un paraksti
	Pasūtītājs:
SIA "Rīgas nami"
Reģ. Nr. 40003109638
Juridiskā adrese: Rātslaukums 5, 
Rīga, LV – 1050 
E-pasts: rigasnami@rigasnami.lv 
Banka: AS "SEB banka"
Konta Nr. LV16UNLA0040001650000
Bankas kods: UNLALV2X
E-adrese e-rēķiniem: EINVOICES@40003109638
E-pasts ne e-rēķiniem: rekini@rigasnami.lv 

(paraksts)
________________________________
______________
	Izpildītājs:
______________
Reģ. Nr. _______________
Juridiskā adrese: ______________
E-pasts: ______________
Banka: ______________
Konta Nr. ______________
Bankas kods: ______________

E-adrese e-rēķiniem: 
_________________
E-pasts ne e-rēķiniem: 
_________________
(paraksts)
_______________________________
______________



Dokuments parakstīts ar drošiem elektroniskiem parakstiem un satur laika zīmogus.

